Յոլանդա Ադամս

Յոլանդա Իվետ Ադամս (անգլ.՝ Yolanda Yvette Adams, օգոստոսի 27, 1961(1961-08-27), Հյուստոն), ամերիկացի երգչուհի, դերասանուհի, ռադիոհեռուստահաղորդավարուհի; Հռչակվել է հատկապես գոսպել ժանրի երգերի կատարմամբ. այդ ասպարեզում համարվում է բոլոր ժամանակների լավագույններից մեկը, ով արդեն իսկ հասցրել է աշխարհով մեկ վաճառել տասը միլիոնից ավելի օրինակով երաժշտական ալբոմներ։ Ընդ որում՝ նրա ալբոմները բազմիցս արժանացել են «Պլատինե» հավաստագրի, իսկ ինքը՝ երգչուհին, չորսական անգամ շահել է հեղինակավոր «Գրեմմի» ու Dove, հինգ՝ BET, վեցական՝ NAACP Image Awards ու Soul Train Music Awards, երկու՝ BMI և տասնվեց Stellar մրցանակ։ Նա գոսպելների կատարմամբ հանդես եկած առաջին երգչուհին է, ում շնորհվել է Ամերիկյան երաժշտական մրցանակը (American Music Award):
Յոլանդա Ադամսը համբավվել է որպես ժամանակակից գոսպել երաժշտության թագուհի (Queen of Contemporary Gospel Music), արդի գոսպելի առաջին տիկին (First Lady of Modern Gospel), իսկ Variety ամսագիրը նրան հռչակել է «Քաղաքային գոսպելի իշխող թագուհի» (Reigning Queen of Urban Gospel):
Billboard ամսագիրն էլ 2009 թվականին, Mountain High...Valley Low ալբոմի վաճառքի ցուցանիշներից ելնելով, նրան բնորոշել է որպես տասնամյակի No. 1-ի՝ գոսպել ժանրում, հետագայում էլ ընդգրկել է այդ ժանրի ստեղծագործությունների 2010-ական թվականների լավագույն կատարողների ցանկում(Top Gospel Artist of the 2010s): Նրա ալբոմներից հինգը առաջին տեղ են զբաղեցրել Billboard-ի վարկանիշային չարթերում Top Gospel Album անվանակարգում։ 2016 թվականին ԱՄՆ-ի այն ժամանակվա նախագահ Բարաք Օբաման Ադամսին նախագահական հատուկ մրցանակ է շնորհել ստեղծագործական ողջ կյանքի ընթացքում ձեռք բերած նվաճումների և կատարած կամավորական աշխատանքի համար։ 2017 թվականին նրան ներառել են գոսպել երաժշտության փառքի սրահում, 2022 թվականին էլ՝ Black Music & Entertainment Walk of Fame փառքի ճեմուղում։
2018 թվականին Յոլանդա Ադամսը դարձել է գոսպել ժանրի երգեր կատարող առաջին արտիստուհին, ում առաջադրել են «Թոնի» հեղինակավոր մրցանակի։ Հաջորդ տարում նա ստացել է Soul Train Music Awards մրցանակաբաշխության Lady of Soul մրցանակը, երաժշտասերների ու քննադատների դրվատանքին արժանացել «America the Beautiful» խորագիրը կրող երգի տպավորիչ կատարումով պաշտոնապես բացելով ԱՄՆ-ի ֆուտբոլի սուպերգավաթի մրցապայքարը՝ Super Bowl LIV-ը։


== Կենսագրություն ==
Յոլանդան մեծացել է բազմանդամ ընտանիքում. եղել է վեց երեխաներից ավագը։ Հյուստոնում միջնակարգ դպրոցն ավարտելով՝ սովորել է Բերքլիի Կալիֆոռնիական համալսարանում, այնուհետև ուսուցչություն է արել, դեպքից դեպք գումար է վաստակել նաև հանդես գալով որպես ֆոտոմոդել։ 1987-1990 թվականներին ամուսնացած է եղել Թրոյ Մեյսոնի հետ։ 1997 թվականին ամուսնացել է պրոֆեսիոնալ ֆուտբոլիստ Թիմ Քրոուֆորդի հետ, ումից 2001 թվականին ունեցել է մեկ դուստր։ 2004 թվականի օգոստոսին ամուսնալուծվել է։


== Սկավառակագրություն ==
Ստուդիական ալբոմներ

1987: Just as I Am
1991: Through the Storm
1993: Save the World
1995: More Than a Melody
1998: Songs from the Heart
1999: Mountain High... Valley Low
2000: Christmas with Yolanda Adams
2001: Believe
2004: Verity Presents: The Best Of Yolanda Adams
2005: Day by Day
2007: What a Wonderful Time
2011: BecomingԿենդանի կատարումների ձայնագրություններով ալբոմներ

1996: Yolanda... Live in Washington
2001: The ExperienceԺողովածուներ

1999: The Best of
2001: The Divas of Gospel (mit Albertina Walker)
2003: The Praise and Worship Songs of Yolanda Adams
2006: The Essential
2007: The Best of Me
2008: Playlist: The Very Best ofՍինգլներ

1999: Open My Heart
2004: The Battle Is The Lord’s


== Ծանոթագրություններ ==


== Արտաքին հղումներ ==
Պաշտոնական կայքէջը
Official Radio Show web site
Յոլանդա Ադամս AllMusic կայքում
Yolanda Adams Internet Movie Database կայքում
http://yolandaadamslive.com/ Յոլանդա Ադամս. պաշտոնական կայք